Manden blev i sommer afsløret i at slagte og videresælge lam, grise og høns på en ejendom på Alstruphedevej ved Kgs. Tisted. Medarbejderne fra Fødevarestyrelsens Rejsehold blev blandt andet mødt af et aldeles uhygiejnisk slagterum og mumificeret kødaffald fyldt med maddiker. Dét kommer nu til at koste manden op imod 75.000 kroner i bøder for overtrædelse af blandt andet manglende registrering i Det Centrale Husdyrbrugsregister, for manglende egenkontrol og manglende autorisation til slagtning, uhygiejniske forhold, ukorrekt bortskaffelse af affald og manglende autorisation til salg af kødet fra de slagtede dyr.
Adskillige overtrædelser af Fødevareloven kommer til at koste en mand fra Himmerland op imod 75.000 kroner i bøde. Det skriver nordjyske.dk.